Diari Oficial de la Generalitat Valenciana


Sumari del DOGV 7327, del 29-07-2014 (2014/7017)

Notificació de la sentència dictada en el procediment de divorci contenciós número 2/2014.
------------------------------------------------------------------------------------------

### Dades del document

Número de DOGV
:   7327

Data del DOGV
:   29-07-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/7017


Organisme emissor
:   Jutjat de Primera Instància Número 5 de Gandia

Tipus de document
:   Edicte

Notificació de la sentència dictada en el procediment de divorci contenciós número 2/2014. [2014/7017]  
Divorci contenciós 000002/2014-P  
De: Janire García Fernández.  
Procurador: Ramón Juan Lacasa.  
Contra: Liviu Alexandru Mengher.  
Procurador/a: -  
En este procediment divorci contenciós 000002/2014, seguit a instàncies de Janire García Fernández contra Liviu Alexandru Mengher, s'ha dictat la sentència en la part dispositiva de la qual figuren els particulars següents:  
  
«Dispositiva  
Estime la demanda plantejada per Janire García Fernández contra Liviu Alexandru Menguer, i declare dissolt, per causa de divorci, el matrimoni contret pels esmentats cònjuges el 8 de juny de 2012, amb adopció de les mesures definitives següents que hauran de regir entre ambdós i la menor, M. M., haguda del matrimoni:  
1r La filla menor del matrimoni, M. M., quedarà sota la guàrdia i custòdia de la mare (règim de relacions individual) i serà la pàtria potestat compartida entre ambdós progenitors, que hauran d'adoptar les decisions de comú acord i en interés de la menor.  
2n S'establix un règim de relacions a favor del pare i amb relació a la menor M., sempre que el progenitor senyor Alexandru Mengher estiga en territori espanyol, consistent en el fet que la menor estarà amb son pare els caps de setmana alterns, els dissabtes des de les 11.00 fins al diumenge a les 20.00, i l'ha d'arreplegar i reintegrar en el domicili matern, i les vesprades dels dimarts i dijous, des de les 18.00 hores fins a les 20.00 hores, i l'ha d'arreplegar i reintegrar en el domicili matern. Respecte dels períodes vacacionals, es distribuiran de la manera següent: a l'estiu, la mare tindrà la menor el mes de juliol els anys parells i el mes d'agost els anys imparells, i el pare el mes de juliol els anys imparells i el mes d'agost els anys parells. Respecte a les vacacions de Nadal es dividiran en dos mitats: la primera mitat des del començament de les vacacions escolars o, a falta d'això, del 23 de desembre fins al 31 de desembre, i la segona des de l'1 de gener fins al 7 de gener o, a falta d'això, fins al final de les vacacions escolars, i correspon la primera mitat a la mare els anys imparells i la segona mitat al pare, i en els anys parells de manera inversa. Setmana Santa es dividirà en dos mitats: la primera d'estes els dies de Setmana Santa, i la segona els de la setmana de Pasqua, corresponent la primera mitat a la mare els anys imparells i la segona mitat al pare, i en els anys parells de manera inversa. Falles: correspondrà a la mare els anys imparells i al pare els anys parells.  
3r S'establix com a pensió alimentària, que ha de satisfer el pare per a contribuir als gastos de manutenció i educació de la filla, la suma de 250 euros. Esta quantitat serà actualitzada anualment segons l'Institut Nacional d'Estadística o l'organisme que el substituïsca. Els gastos extraordinaris necessaris per a atendre el benestar i la correcta formació de la menor (gastos mèdics i farmacèutics no coberts per la Seguretat Social, classes particulars o de reforç, llibres de text, excursions escolars, etc.) hauran de ser sufragats per mitat entre ambdós progenitors, amb presentació prèvia dels comprovants del gasto i la decisió de comú acord de la pertinència d'estos.  
  
Tot això sense fer una especial condemna en les costes d'este procediment.  
I una vegada siga ferma esta resolució, remeteu-ne una testimoniança al registre civil on conste inscrit el matrimoni, perquè l'anoten al marge.  
Esta és la meua sentència, que de conformitat amb el que disposen els articles 265 i 266 de la Llei Orgànica del Poder Judicial cal anotar en el llibre corresponent, la qual s'afegirà a les actuacions originals, i serà notificada a les parts, amb l'advertiment que contra esta sentència poden preparar en este Jutjat un recurs d'apel·lació, dins dels 20 dies següents a la seua notificació, amb constitució prèvia de depòsit de 50 euros en el compte de depòsits i consignacions d'este jutjat en l'entitat Banesto (DA 15a LO 1/2009), que pronuncie, mane i firme».  
  
I atés que el demandat, Liviu Alexandru Mengher, es troba en parador desconegut, expedisc este edicte a fi que li valga de notificació de forma deguda.  
  
Gandia, 22 de juliol de 2014.- La secretària judicial: Laura María Alonso Ramos.